Številka: VVR-I/2025/0090

Datum: 13. 8. 2025

V skladu z 52. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18; v nadaljnjem besedilu: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljnjem besedilu: Uredba) Veleposlaništvo Republike Slovenije v Varšavi objavlja

**NAMERO O SKLENITVI NEPOSREDNE POGODBE ZA PRODAJO SLUŽBENEGA VOZILA**

Predmet razpolaganja s stvarnim premoženjem države je službeno osebno vozilo:

| Vrsta osebnega vozila | BMW 520i |
| --- | --- |
| Letnik | 2019 |
| Datum prve registracije | 2019 |
| Prevoženi km na dan 6. 8. 2025 | 110500 |
| Ident. št. - VIN | WBAJK51070BU91811 |
| Motor | 1998 cm3, 135 kW |
| Barva vozila | črna |
| Klima | avtomatska |
| Vrsta goriva | bencin |

Vozilo se prodaja po načelu "videno – kupljeno".

Interesenti lahko pridobijo podrobnejše informacije o vozilu vsak delovni dan med 13.00 in 15.00 uro po telefonu št. +48 22 849 8282 ali po e-pošti: sloembassy.warsaw@gov.si. Ogled vozila je mogoč po predhodnem dogovoru (tel. št. +48 22 849 8282), kontaktna oseba je Kamila Papiernik.

Najnižja ponudbena cena je 76.600 PLN (poljskih zlotov).

Način vložitve ponudb

Pisne ponudbe za vozilo z vidno oznako "ODPRODAJA SLUŽBENEGA VOZILA" je potrebno predložiti na naslov: Veleposlaništvo Republike Slovenije v Varšavi, Szucha Premium Offices, aleja Jana Chrystiana Szucha 19, 4. nadstropje, 00-580 Varšava.

Pisne ponudbe z vidno oznako "ODPRODAJA SLUŽBENEGA VOZILA" se lahko pošljejo tudi po e-pošti na naslov sloembassy.warsaw@gov.si.

Rok za oddajo ponudb je 32 dni od objave na portalu Gov.si (<https://www.gov.si/zbirke/javne-objave/>). Obravnavane bodo ponudbe, oddane priporočeno po pošti, ali pa jih bo veleposlaništvo prejelo na e-naslov najkasneje do 24. ure zadnjega dneva roka za oddajo ponudb.

V ponudbi mora ponudnik obvezno navesti svoje podatke (naziv/ime, naslov), kontaktne podatke, ponudbeno ceno ter izjavo o vezanosti dane ponudbe vsaj 30 dni.

Sklenitev pogodbe

Vozilo bo prodano kupcu, ki bo za vozilo ponudil najvišjo ceno. Veleposlaništvo bo skladno s četrtim odstavkom 52. člena ZSPDSLS-1 z zainteresiranimi osebami opravilo pogajanja o ceni in drugih pogojih, predno bo z izbranim kupcem sklenilo neposredno prodajno pogodbo.

Kupec je dolžan celotno kupnino v enkratnem znesku plačati v 8 dneh od podpisa pogodbe. Plačilo kupnine v navedenem roku je bistvena sestavina pogodbe. Vse stroške v zvezi s prodajo vozila plača kupec.

Veleposlaništvo bo prenos in izročitev vozila opravilo po plačilu celotne kupnine. Kupec ga je dolžan prevzeti v 5 dneh od plačila celotne kupnine na naslovu Veleposlaništva, Szucha Premium Offices, aleja Jana Chrystiana Szucha 19, 4. nadstropje, 00-580 Varšava.

Veleposlaništvo lahko ta postopek ustavi do sklenitve prodajne pogodbe.

Andreja Najžar

začasna odpravnica poslov

Datum objave: 14. 8. 2025

Datum izteka 32 dnevnega roka za objavo: 15. 9. 2025